Z Á P I S N I C A
zo zasadnutia Obecného zastupiteľstva v Rakoviciach  
konaného dňa  27. januára 2016 

Prítomní:

Starosta obce    -     Dušan Daloš                         

Poslanci OZ     -     Ing. Ján Baracka
		        Anna Magalová   	
        Monika Masárová
        Ing. Július Šmýkal	
	
Ostatní prítomní:    Jarmila Chnápková - zapisovateľka	
		        
Neprítomní poslanci OZ    - Radovan Bábik	                    

Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	Žiadosť ZŠ s MŠ – výmena plynového kotla v materskej škole
4.	Žiadosť o finančný dar – výmena strešnej krytiny na kostole vo Veselom
5.	Žiadosť o príspevok na detský karneval
6.	Obecná zabíjačka 
7.	Rakovice s.r.o.
8.	Zberný dvor v Obci Rakovice
9.	Príprava návrhu VZN o poskytovaní dotácií z rozpočtu obce
10.	Rôzne
11.	Diskusia
12.	Záver

R o k o v a n i e :

Bod 1. Otvorenie zasadnutia a určenie overovateľov zápisnice

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní je prítomná nadpolovičná väčšina poslancov obecného zastupiteľstva, čím je OZ uznášaniaschopné. Poslanec Radovan Bábik sa ospravedlnil, je odcestovaný. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Za overovateľov zápisnice určil starosta obce poslankyne Annu Magalovú a Moniku Masárovú. O programe zasadnutia dal starosta hlasovať.

Hlasovanie:
Počet poslancov:                                            5
Počet prítomných poslancov:                        4  (chýba Radovan Bábik)
Počet prítomných poslancov pri hlasovaní:  4
Hlasovanie:   za:            4
                      proti:        0
                      zdržal sa:  0

U z n e s e n i e   č.  1/2016
Obecné zastupiteľstvo v Rakoviciach
o d p o r ú č a
rokovať na zasadnutí OZ podľa programu uvedeného na pozvánkach. 

Bod 2. Kontrola uznesení

Kontrolu uznesení z predchádzajúceho zasadnutia OZ previedol starosta obce p. Dušan Daloš. Konštatoval, že uznesenia z predchádzajúceho OZ boli splnené. 

Hlasovanie:
Počet poslancov:                                            5
Počet prítomných poslancov:                        4  (chýba Radovan Bábik)
Počet prítomných poslancov pri hlasovaní:  4
Hlasovanie:   za  :          4         
                      proti:        0
                      zdržal sa:  0
U z n e s e n i e  č.  2/2016
Obecné zastupiteľstvo v Rakoviciach
k o n š t a t u j e,
že uznesenia z predchádzajúceho zasadnutia OZ boli splnené.

Bod 3.  Žiadosť ZŠ s MŠ – výmena plynového kotla v materskej škole
 
Starosta obce p. Dušan Daloš otvoril ďalší bod rokovania. Kópia žiadosti bola poslancom zaslaná spolu s pozvánkou na zasadnutie OZ. Riaditeľstvo ZŠ s MŠ Rakovice nás požiadalo o výmenu záložného plynového kotla v materskej škole, ktorý už nie je funkčný, a prípadnú rekonštrukciu plynového kúrenia v období letných prázdnin v roku 2016. Výmenu kotla odporučil revízny technik. Starosta obce povedal, že výmena kotla nie je havarijná záležitosť. Ide len o záložný kotol, ktorý zapínajú len keď je veľmi zima a potrebujú dokúriť. Starosta odporučil prekonzultovať túto záležitosť s projektantom a revíznym technikom o najefektívnejšom spôsobe vykurovania. Ak je nefunkčný záložný kotol, je možné, že je nefunkčný preto, že sa používal len na dokúrenie, nepoužíval sa stále. Ing. Šmýkal povedal, že kotol by sa mal vymeniť, ale potrebovali by sme vedieť aký je na tento spôsob vykurovania najvhodnejší typ kotla a na základe toho aj cenové relácie kotlov. Starosta dal o žiadosti hlasovať a výmena kotla a prípadná rekonštrukcia plynového kúrenia sa bude riešiť až po konzultácií s projektantom a revíznym plynovým technikom. 

Hlasovanie:
Počet poslancov:                                            5
Počet prítomných poslancov:                        4  (chýba Radovan Bábik)
Počet prítomných poslancov pri hlasovaní:  4
Hlasovanie:   za  :          4         
                      proti:        0
                      zdržal sa:  0

U z n e s e n i e   č.  3/2016
Obecné zastupiteľstvo v Rakoviciach
s c h v a ľ u j e           
výmenu plynového kotla v materskej škole Rakovice. 

Bod 4.  Žiadosť o finančný dar – výmena strešnej krytiny na kostole vo Veselom

Starosta obce otvoril ďalší bod rokovania. Kópia žiadosti spolu s prílohou – rozpočtom diela bola poslancom zaslaná spolu s pozvánkou. Rímskokatolícky farský úrad Veselé požiadal obec o finančný dar na investíciu:  výmena strešnej krytiny na farskom kostole Veselé. Kostol bol postavený v rokoch 1736 -1743, a posvätený bol v roku 1925. Vymieňa sa pôvodná a poškodená strešná krytina – škridla za nový materiál odsúhlasený arcibiskupstvom v Trnave za titánzinkovú zliatinu s predpokladanou životnosťou až 100 rokov. Celková investícia je vo výške 87 669,00 eur. Starosta obce povedal, že ešte keď bol poslancom v obci Rakovice, vždy sa prispievalo na kostol vo Veselom, keďže sme v našej obci kostol nemali. Vyzval poslancov, aby sa k uvedenému vyjadrili. Poslankyňa Magalová sa pýta, či máme v rozpočte na to financie, pretože sa v rozpočte neuvažovalo nad takýmto finančným výdavkom. Ing. Baracka povedal, že máme už nepredpokladaný výdavok na výmenu plynového kotla v materskej školy a prípadnú rekonštrukciu plynového kúrenia v materskej škole, kostol je majetok cirkvi, môžeme my vynakladať financie na takéto investície? Ing. Šmýkal povedal, že keď sa staval kostol v Rakoviciach, určite prispievali nielen občania Rakovíc, ale aj Veselého. Je za to, aby sa nejakou čiastkou prispelo, kostol má aj regionálny význam, nie je to kostol len Veselého. V tomto roku nás čakajú v našej obci viaceré rozpracované projekty, financií nemáme nazvyš, preto navrhujem prispieť čiastkou 300,00 eur, povedal Ing. Šmýkal. Kontrolórka obce sa na rokovaní OZ nezúčastnila, nakoľko je odcestovaná, ale zaslala nám stanovisko, že ak by poslanci schválili dar na výmenu strešnej krytiny, musí byť vypracovaná darovacia zmluva s presnou špecifikáciou sumy, účelu použitia ako aj zadefinovania sankcií v prípade porušenia zmluvy niektorou zo zúčastnených strán. Starosta obce dal najprv hlasovať o návrhu Ing. Šmýkala o poskytnutí daru.
  
Hlasovanie:
Počet poslancov:                                            5
Počet prítomných poslancov:                        4  (chýba Radovan Bábik)
Počet prítomných poslancov pri hlasovaní:  4
Hlasovanie:   za  :          3         
                      proti:        1    (Ing. Ján Baracka)
                      zdržal sa:  0
U z n e s e n i e  č.  4/2016
Obecné zastupiteľstvo v Rakoviciach
s c h v a ľ u j e           
poskytnutie finančného daru na výmenu strešnej krytiny na kostole vo Veselom.

Poslanci schválili poskytnutie finančného daru, preto teraz dáva starosta obce hlasovať o výške finančného daru, ktorý navrhol Ing. Šmýkal, nakoľko iný návrh nebol prednesený, s pripomienkou kontrolórky obce, aby bol dar poskytnutý na základe darovacej zmluvy.  

Hlasovanie:
Počet poslancov:                                            5
Počet prítomných poslancov:                        4  (chýba Radovan Bábik)
Počet prítomných poslancov pri hlasovaní:  4
Hlasovanie:   za  :          3         
                      proti:        0    
                      zdržal sa:  1    (Ing. Ján Baracka)
U z n e s e n i e  č.  5/2016
Obecné zastupiteľstvo v Rakoviciach
s c h v a ľ u j e           

poskytnutie finančného daru Rímskokatolíckemu farskému úradu Veselé  na výmenu strešnej krytiny na kostole vo Veselom vo výške 300,00 eur na základe darovacej zmluvy.
 
Bod 5. Žiadosť o príspevok na detský karneval

Starosta obce oboznámil poslancov, že sme obdržali žiadosť od Slovenskej rady Rodičovských združení pri ZŠ Rakovice o príspevok na detský karneval. Kópia žiadosti bola poslancom zaslaná spolu s pozvánkou na zasadnutie OZ. Poslanec Ing. Šmýkal navrhol zakúpiť cenu do tomboly tak ako každý rok bicykel v hodnote do 250,00 eur. Ostatní poslanci s jeho návrhom súhlasili. Starosta dal o návrhu hlasovať.

Hlasovanie:
Počet poslancov:                                            5
Počet prítomných poslancov:                        4 (chýba Radovan Bábik)
Počet prítomných poslancov pri hlasovaní:  4
Hlasovanie:   za  :          4
	          proti:        0	           
         zdržal sa:   0

U z n e s e n i e   č.  6/2016
Obecné zastupiteľstvo v Rakoviciach
s c h v a ľ u j e           
zakúpiť do tomboly na detský karneval, ktorý sa uskutoční dňa 6.2.2016 v základnej škole, vecnú cenu - bicykel v hodnote do 250,00 eur. 

Bod 6. Obecná zabíjačka

Starosta obce vyzval poslancov, aby sa vyjadrili, či budeme aj tento rok poriadať obecnú zabíjačku. Povedal, že má prísľub na sponzorské získanie jednej ošípanej. Dňa 6.2.2016 je  karneval v základnej škole, potom je už obdobie pôstu, preto je najvhodnejší čas na zabíjačku v sobotu 30.1.2016. Organizačne bude zabíjačku zabezpečovať DHZ Rakovice. S podávaním zabíjačkových špecialít sa začne po 14,00 hodine, aby sa stihli pripraviť všetky zabíjačkové špeciality. Zabíjačka sa uskutoční na dvore miestneho pohostinstva. Každá z podávaných špecialít sa bude predávať v cene 1,- euro. Starosta dal o uskutočnení akcie obecnej zabíjačky hlasovať.

Hlasovanie:
Počet poslancov:                                           5
Počet prítomných poslancov:                       4  (chýba Radovan Bábik)
Počet prítomných poslancov pri hlasovaní: 4
Hlasovanie:   za  :          4
	          proti:        0	           
         zdržal sa:   0

U z n e s e n i e   č.  7/2016
Obecné zastupiteľstvo v Rakoviciach
s c h v a ľ u j e           
uskutočniť dňa 30.1.2016 na dvore miestneho pohostinstva v Rakoviciach obecnú zabíjačku s podávaním zabíjačkových špecialít od 14,00 hodiny, ktorú bude organizačnej zabezpečovať DHZ Rakovice.

Bod 7. Rakovice s.r.o.

Starosta obce oboznámil poslancov, že ešte na novembrovom zasadnutí sme prerokovávali prenájom skládky firmou Rakovice s.r.o. Bola vytvorená pracovná skupina, ktorá sa stretla s právnikom JUDr. Kočanom, výsledkom ktorého bol návrh uzatvoriť dodatok k existujúcej zmluve s nájomcom skládky. Ing. Baracka povedal, že stretnutie s právnikom bolo už začiatkom decembra a už je koniec januára a zatiaľ sa nič neudialo. V decembri nám boli zo strany Marius Pedersen zaslané nejaké materiály, ktoré boli zaslané aj poslancom k zasadnutiu OZ. Poslali nám hlavnú knihu za rok 2014, rok 2015 ešte v decembri nebol uzatvorený, odpisy majetku, zostatok nesplateného úveru. Kontrolórka mala viac pripomienok k uvedeným materiálom. Ing. Baracka navrhuje, že je potrebné vyvolať stretnutie s firmou Marius Pedersen a rokovať o navýšení prenájmu skládky. Padla tu aj taká možnosť, že by Marius Pedersen našu skládku chcel kúpiť. Kontrolórka obce sa však vyjadrila, že ak by malo k uvedenému dôjsť, je potrebné dať vypracovať znalecký posudok. Poslanci však nechcú rokovať o odpredaji skládky, pokiaľ sa ešte neuskutočnili rokovania o navýšení prenájmu skládky. Kontrolórka obce je odcestovaná, preto Ing. Baracka navrhuje dohodnúť stretnutie pracovnej skupiny s firmou Marius Pedersen až za prítomnosti kontrolórky obce Ing. Duračkovej. Starosta dal o návrhu zvolať rokovanie s firmou Marius Pedersen ohľadom navýšenia nájomného skládky odpadov.  

Hlasovanie:
Počet poslancov:                                            5
Počet prítomných poslancov:                        4  (chýba Radovan Bábik)
Počet prítomných poslancov pri hlasovaní:  4
Hlasovanie:   za  :          4         
                      proti:        0
                      zdržal sa:  0
U z n e s e n i e  č.  8/2015
Obecné zastupiteľstvo v Rakoviciach
a)  b e r i e   n a   v e d o m i e 
informácie firmy Marius Pedersen a.s. Trenčín ohľadom jej prípadného záujmu na odkúpenie skládky odpadov
b) s c h v a ľ u j e 
uskutočniť rokovanie vytvorenej pracovnej skupiny na prehodnotenie podmienok nájmu skládky odpadov so zástupcami firmy Marius Pedersen a.s. Trenčín v mesiaci február ohľadom navýšenia nájomného za prenájom skládky odpadov.

Bod 8. Zberný dvor v Obci Rakovice

Starosta obce informoval poslancov, že sa pripravujú výzvy na poskytnutie dotácií na vybudovanie zberných dvorov cez eurofondy. Pripravujeme všetku projektovú dokumentáciu a prílohy potrebné na podanie žiadosti. Pozemok sme už kúpili, nemáme však uznesením schválené, že na danom mieste chceme vybudovať zberný dvor.  Ing. Šmýkal navrhuje schváliť vybudovanie zberného dvora na pozemku p. č. 70/3.  Starosta obce oboznámil poslancov, že na uvedenom pozemku zatiaľ vytvárame zberné miesto pre zhromažďovanie separovaných odpadov od občanov a miesto na odoberanie a zhromažďovanie drobných stavebných odpadov od občanov, ktorý musíme podľa zákona od občanov odoberať za poplatok stanovený všeobecne záväzným nariadením. Na odoberanie odpadov za poplatok 0,078 eur za 1 kg je však potrebné odpad odvážiť a tak stanoviť cenu za tento odpad. Cena za váhu bola zisťovaná cez manažéra mikroregiónu, nakoľko nám bola ponúknutá výhodná cena váhy, ale pri hromadnom nákupe váh viacerými obcami združenými v MNH. Ak máme uplatňovať literu zákona, musíme si váhu zadovážiť čo najskôr. Ing. Šmýkal navrhuje zakúpiť váhu aj samostatne. Od februára bude toto zberné miesto občanom k dispozícií každú sobotu od 9:00 hod. do 11:00 hod. Starosta dal o návrhoch na vytvorenie zberného dvora a na nákup váhy hlasovať.  

Hlasovanie:
Počet poslancov:                                            5
Počet prítomných poslancov:                        4  (chýba Radovan Bábik)
Počet prítomných poslancov pri hlasovaní:  4
Hlasovanie:   za  :          4         
                      proti:        0
                      zdržal sa:  0
U z n e s e n i e  č.  9/2016
Obecné zastupiteľstvo v Rakoviciach
a)  s c h v a ľ u j e 
vybudovanie zberného dvora na pozemku Obce Rakovice p. č.  70/3 v k. ú. Rakovice
b) s c h v a ľ u j e 
nákup priemyselnej váhy na váženie drobného stavebného odpadu na zbernom mieste v Obci Rakovice.

Bod 9. Príprava návrhu VZN o poskytovaní dotácií z rozpočtu obce

Obecné zastupiteľstvo v Rakoviciach ešte v roku 2007schválilo VZN o dotáciách, je potrebné ho prepracovať na aktuálne podmienky obce. Poslanci prešli staré VZN a navrhli dopracovať do neho zmeny, na ktorých sa spoločne dohodli na rokovaní. Dôležitým dátumom je, že žiadosť sa môže podať do 31.3. každoročne a vyúčtovanie by sa malo uskutočniť najneskôr do 30.11. každoročne. 
 
Hlasovanie:
Počet poslancov:                                            5
Počet prítomných poslancov:                        4  (chýba Radovan Bábik)
Počet prítomných poslancov pri hlasovaní:  4
Hlasovanie:   za  :          4         
                      proti:        0
                      zdržal sa:  0

U z n e s e n i e   č.  10/2016
Obecné zastupiteľstvo v Rakoviciach
o d p o r ú č a   s t a r o s t o v i   obce 
pripraviť návrh VZN o poskytovaní dotácií z rozpočtu obce.
 
Bod 10. Rôzne

10.1.
Starosta obce oboznámil poslancov, že má informácie o tom, že Základná škola Čimelice už nemá záujem spolupracovať a pokračovať v družbe s našou školou. V Čimeliciach je nový starosta a ten spolu so zastupiteľstvom tiež nemá vôľu s družbou pokračovať. Starosta by chcel rokovať so starostom a zastupiteľstvom v českých Rakoviciach o prípadnej spolupráci detí len zo slovenských Rakovíc a českých Rakovíc.  Poslanci s jeho návrhom súhlasili a odporučili mu dojednať rokovanie v českých Rakoviciach.
  
Hlasovanie:
Počet poslancov:                                            5
Počet prítomných poslancov:                        4 (chýba Radovan Bábik)
Počet prítomných poslancov pri hlasovaní:  4
Hlasovanie:   za  :          4
	          proti:        0	           
         zdržal sa:   0

U z n e s e n i e   č.  11/2016
Obecné zastupiteľstvo v Rakoviciach
o d p o r ú č a   s t a r o s t o v i   obce 
dohodnúť rokovanie ohľadom družby detí zo slovenských Rakovíc a českých Rakovíc so starostom a zastupiteľstvom českých Rakovíc.

10.2.
Starosta obce predniesol prítomným poslancom, že ZMO región Jaslovské Bohunice v roku 2016 poriada zahraničnú pracovnú cestu do  Francúzska v dňoch 8.-12.6.2016 pre starostov a primátorov miest združených v ZMO regióne Jaslovské Bohunice. Predbežná cena na pracovnú cestu je 1050,00 eur, v ktorej sú kalkulované náklady na dopravu, ubytovanie s raňajkami, čiastočné stravovanie, sprievodcovské a tlmočnícke služby a ďalšie súvisiace režijné náklady. Náklady na pracovnú cestu by si mali hradiť obce, ktoré vysielajú svojho zástupcu. Poslankyňa Anna Magalová navrhla  starostovi schváliť túto zahraničnú pracovnú cestu. Iný návrh prednesený nebol, preto dal starosta o návrhu hlasovať. 

Hlasovanie:
Počet poslancov:                                           5
Počet prítomných poslancov:                        4 (chýba Radovan Bábik)
Počet prítomných poslancov pri hlasovaní:  4
Hlasovanie:   za  :          4
	          proti:        0	           
         zdržal sa:   0

U z n e s e n i e   č.  12/2016
Obecné zastupiteľstvo v Rakoviciach
s c h v a ľ u j e
uhradiť náklady na zahraničnú pracovnú cestu do Francúzska v termíne 8.-12. júna 2016 starostovi obce Dušanovi Dalošovi. 

Bod 11. Diskusia

Poslankyňa Magalová sa pýta ako to je s mikrofónmi na zvončekoch v bytovkách č. 209 a 210. Domový dôverník povedal, že sú objednané, avšak starosta obce o tom nevedel. Starosta povedal, že sa musí spojiť s domovým dôverníkom a zistiť, či už v tejto veci robil nejaké kroky. Magalová povedal, že viac zvončekov nefunguje ako funguje, je potrebné to dať do poriadku.

Starosta povedal, že má požiadavku od ZŠ s MŠ Rakovice, aby bol vytvorený ešte jeden prechod pre chodcov z chodníka na hlavnej ceste od Veselého cez cestu pri parkovisku pred novou kolkárňou. Keď idú deti z Veselého do školy, musia ísť cez prechod až ku križovatke a potom sa vracajú chodníkom na druhej strane cesty ku škole. Je však veľa takých detí, ktoré prechádzajú cez cestu mimo prechodu pre chodcov, čo je dosť nebezpečné. Je však aj potrebné prechod pri križovatke osvetliť, je tam dosť tma.   

Bod 12. Záver

Nakoľko neboli vznesené žiadne iné pripomienky ani dotazy,  starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:      Anna Magalová                          .............................................

                                           Monika Masárová                       ..............................................

Zápisnicu zapísala:            Jarmila Chnápková                     .............................................

                                                  Dušan   D a l o š
                                                  starosta obce